Discussió:Sexe

message: Abans de posar-m'hi, m'agradaria saber que en penseu. Tècnicament em sembla una definició molt bona i precisa, però en la meva opinió quui l'ha escrit s'oblida del plaer, part fonamental en el sexe, ja sigui animal o humà, però que en l'últim cas sovint és l'unica motivació. Es donen casos, comprovats científicament, en que l'unió sexual entre dos éssers es produeix únicament per l'obtenció de plaer.
replies: text: Evidentment no es poden recollir tots els aspectes. Els articles es van confeccionant a mida que s'hi van fent aportacions. T'animo a referenciar aquestes afirmacions. Per començar crec que es podria cercar alguna font que parli de la sexualitat en altres animals que no siguin humans. M'imagino que parles dels bonobos i alguns altres primats on el sexe esdevé part de rituals de caire social. --Bestiasonica (disc.) 15:45, 8 maig 2009 (CEST)

message: En la frase: Per tant, els mamífers XX són femelles i els XY són mascles. Mamífers no hauria de posar organismes? O es que només passa en els mamífers i els altres és al revés? Si és així concorda amb la frase: En alguns casos, incloent-hi la mosca de la fruita, no és la presència d'un cromosoma Y el que determina el sexe, sinó el nombre de cromosomes X. Que entenc que diu: mascles XX femelles XY, però llavors no quadre amb la imatge de la dreta on surt XX femella i XY mascle.Mbosch (disc.) 18:22, 1 ago 2009 (CEST)
replies: text: Hi ha de posar "mamífers". En els mamífers, és la regió determinant del sexe Y del cromosoma Y la que determina la masculinitat. En la mosca de la fruita, el que determina la feminitat no és cap regió determinant del sexe, sinó simplement la quantitat de cromosomes X. Això vol dir que en els mamífers és el cromosoma Y el que determina el sexe, i en les mosques és el cromosoma X el que el determina. En efecte, són dos sistemes diferents de determinació del sexe, tot i que utilitzen els mateixos cromosomes.
replies: text: :: Com bé apunta el company la determinació cromosòmica del sexe ocorre en algunes espècies. Tot i així sovint el sexe és determinat per la temperatura a que s'incuben els ous, en el cas de molts rèptils. Inclús hi ha espècies de peixos que canvien de sexe amb l'edat. Crec que seria interessant parlar d'això. En els mamífers hi ha una regió, com bé ha apuntat el company, que és la responsable del descens testicular durant la fase de gestació. Aquest control és hormonal i fa que els embrions masculins adquireixin els testicles i que conseqüentment durant la pubertat desenvolupin els caràcters sexuals secundaris. Defectes en aquesta regió cromosòmica poden causar problemes de hermafroditisme imperfecte ja que tot i tenir càrrega cromosòmica masculina els testicles resten internalitzats; i externament al moment del naixement són "etiquetats" com a nenes i durant la pubertat no desenvolupen caràcters sexuals secundaris masculins. En fi però aquí ja s'entra en qüestions de gènere que potser s'allunya una mica de la temàtica de l'article: "sexe". Recomano la lectura d'algun llibre de Stephen Jay Gould, em sembla recordar molt que li interessà escriure algun article de difusió científica al respecte.
replies: text: :: Retornat al tema de la imatge, la trobo desafortunada, ja que les drosofil·les tenen un sistema de determinació genètica no lligada a una regió pròpia d'un cromosoma curt (Y). De fet crec recordar que el cromosoma curt pràcticament no conté gens. Per tant el cromosoma Y no codifica per a cap proteïna implicada en la determinació del sexe i no hi intervé en absolut. Per tant és el cromosoma X que segons la seva càrrega genètica (una o dues còpies) i per tant la "dosi" del producte gènic resultant serà major i provoca el desenvolupament de l'aparell reproductor femení, a una "dosi" major i masculí a una dosi "menor". El mecanisme concret (rutes metabòliques implicades) el desconec. --Bestiasonica (disc.) 20:23, 3 ago 2009 (CEST)
thread_title:  Cromosoma XY 

message: La definició donada al principi de l’article no està basada en cap referència. La meva proposta es substituir-la per la definició que dona el diccionari de l'Institut d'Estudis Catalans:
   "Conjunt de les peculiaritats bioquímiques, fisiològiques i orgàniques que divideixen els individus d’una espècie en mascles i femelles i fan possible entre ells, mitjançant els adequats processos de conjugació o fecundació, una periòdica modificació de la informació genètica."
--Auró (disc.) 19:45, 10 oct 2015 (CEST)
thread_title:  Definició 

message: La introducci es basa només en la funció reproductiva del sexe. Sense tenir en compte altres funcions sociopsicològiques. S'hauria d'adaptar per incloure aquests --Sjoel (disc.) 13:18, 3 feb 2022 (CET)
thread_title:  Sexe en la psicologia i sociologia